Program Grmapa

Verzija: 1.02

autor: Grzegorz Zlotowicz

Licenca: freeware.

### Šta je Grmapa?

Grmapa je program za računare, koji omogućava pretraživanje geografskih mapa naslepo, pomoću teksta i zvuka a koji zamenjuju grafički prikaz. Program radi pod operativnim sistemom Windows. Za rad programa potrebna je zvučna karta, kao i program čitač ekrana za slepe korisnike. Trenutno Grmapa komunicira sa NVDA, JAWS for Windows, Window-Eyes, ili - ako nijedan od njih nije pokrenut - tekst se izgovara podrazumevanim SAPI5 sintisajzerom.

Nakon postavljanja programa, potrebne su mape oblasti za koje postoji interesovanje. Mape mogu biti uvezene sa OpenStreetMap projekta ili - verzija na Poljskom jeziku - može se preuzeti korišćenjem "Preuzimanje mape..." Grmapa funkcije.

Grmapa fajl mape sadrži 3 kategorije geografskih informacija: tačke, linije i područja. Tačke su najčešće raskrsnice, i takozvane tačke od interesa: prodavnice, banke, restorani itd. Linije su staze, putevi, reke, granice regiona itd. Područja su npr. šume, jezera, veće reke, parkinzi, fabrike itd.

### Pokretanje programa

Nakon pokretanja programa, čuje se slučajno izabrani zvuk na levom zvučniku. To je neka vrsta ulaznog zvuka, ali mnogo važnije - to je test da li su postavke zvučnika ispravne. Zvukovi u programu Grmapa su postavljeni prostorno, tako da inverzne postavke zvučnika ili slušalica, mogu obmanuti korisnika. Ovaj test se može ponoviti u svakom momentu, koristeći "Koji zvučnik je levi" funkcije iz menija Zvuk, ili pritiskom ctrl+k tastaturne prečice. Zvuk za testiranje može se prekinuti pozivom bilo koje funkcije programa.

Ako se levi zvučnik čuje sa desne strane, a premeštanje zvučnika je problematično, postoji mogućnost brze zamene zvučnih kanala korišćenjem "Zamena kanala" funkcije iz menija Zvuk (ctrl+i). Sledeći korak je učitavanje mape korišćenjem "Otvori mapu" funkcije iz menija Mape (prečica Ctrl+o). Lista postavljenih mapa će biti prikazana. Označite jednu, i pritisnite Enter ili kliknite dugme Uredu. Nakon toga, biće prikazan prozor "Označite polaznu tačku". U polju za unos teksta, možemo uneti deo naziva tačke ili ulice, od koje želimo da započnemo pretraživanje mape. Sve tačke i raskrsnice na označenoj mapi biće pretražene i posle izvesnog vremena - dobićemo listu pronađenih mesta. Kada označimo neko od njih, program će nas prebaciti na to mesto. Ako u bilo kom trenutku želimo da promenimo početnu tačku, to možemo uraditi koristeći funkciju "Označi početnu tačku" iz menija Mape. Najbolje je da počnete da koristite program Grmapa na poznatom području, što će vam omogućiti da se upoznate sa načinom kako program Grmapa predstavlja prostor.

### Uvoz iz OpenStreetMap

Openstreetmap.org je mapa sveta kreirana od strane međunarodne zajednice, dostupna sa ODBL licencom.

Grmapa omogućava uvoz OSM podataka na dva načina: Uvoz iz fajla ili sa servera. Uvoz iz fajla: - XML fajlovi su podržani, a mogu imati nastavak .osm ili .xml.

Binarni PBF format ili XML fajlovi komprimovani u bz2, nisu podržani. Na internetu (npr. na geofabrik.de serveru) uskladišteni podatci za sve zemlje ili regione mogu se preuzeti u osm.bz2 komprimovanom formatu. Najverovatnije, uvoz mape za čitavu zemlju bi predugo trajao i nebi ispravno radio: Grmapa nije optimizovana da radi sa tako velikim mapama.

Uvoz sa servera: Mnogo praktičnija opcija, korišćenjem XAPI interfejsa dostupnog na few serverima, omogućava uvoz bilo kog područja. Pošto se označi početna tačka i poluprečnik područja za uvoz, traženo područje se preuzima i uvozi. Kada je poluprečnik za uvoz veliki, i/ili je područje gusto naseljeno, preuzeti podatci mogu dostići stotine megabajta i preopteretiti server, pa zato bi trebalo pažljivo koristiti ovu funkciju. Poznati problemi: Trenutno uvoz ne podržava relativne informacije sadržane u OSM podatcima.

Postoje objekti prikazani kao linije a trebalo bi da budu područja ili objekti bez određenog tipa (što je rezultat nedostatka pravila za uvoz koja zahtevaju dodatak). Informacije o takvim "nepoznatim" objektima su indirektno dostupne u tagovima objekta. OSM podatci ne uključuju informacije o stepenu važnosti objekta koji je od ključnog značaja za filtriranje objekata kod jako velikog zumiranja. Definicija ovih parametara je takođe stvar dopune pravila za uvoz.

### Brisanje mape

Ako smo preuzeli neke mape koje nam više ne trebaju, možemo ih se osloboditi koristeći "Izbriši mapu" funkciju iz Mape menija. Nakon označavanja neke od mapa prikazanih na listi i potvrđivanja operacije - mapa će biti izbrisana.

### Navigacija

Virtuelni prostor učitanog terena može se uporediti sa džinovskom šahovskom tablom. Svako od njenih polja je kvadrat čija stranica je dugačka 10 metara. Korisnik je okrenut prema severu. Korišćenje tastera strelica vrši pomeranje u izabranom smeru: strelica Gore - ka severu, strelica Levo - ka zapadu, strelica Desno - ka istoku i strelica Dole - ka jugu.

Nekoliko kvadrata oko korisnika su ilustrovani zvucima, tako da je važno da zvučnici ili slušalice budu pravilno postavljeni. Objekti koji se nalaze levo od korisnika, čuju se u levom zvučniku, objekti sa desne strane korisnika - u desnom zvučniku. Tiši zvukovi znače da su objekti udaljeniji. Objekti iza korisnika, čuju se malo slabije od ostalih, što uvodi novu dimenziju u pretstavljanju prostora, ali da bi se to osetilo potrebno je malo vežbe u korišćenju programa.

Početna jačina zvuka je podešena na veoma nizak nivo da bi se izbegla situacija, kada zvuci programa onemogućavaju da se čuje govor, što bi dovelo do toga da korisnik izgubi kontrolu nad računarom. Jačina zvuka se može promeniti u svakom momentu korišćenjem PageUp i PageDown tastera, ili komandi iz menija Zvuk. Isključivanje zvuka se postiže korišćenjem Ctrl+space tastaturne prečice, ili komandom iz menija Zvuk.

Da bismo čuli sve zvukove koji mogu da se pojavljuju na mapi, možemo koristiti Prezentacija svih zvukova" komande iz menija Zvuk.

Naziv objekta u trenutnom kvadratu najavljuje se automatski uz pomoć korišćenog čitača ekrana. Ako ta informacija nije dovoljna, upotrebom tastera razmaknica, možemo čuti više, npr. tip objekta, grad, regiju itd.

Ako se nalazimo na liniji, naprimer ako je to put, smer ove linije se automatski izgovara. Smer linije može se ponoviti u bilo kom trenutku upotrebom tastera podeljeno (/).

### Smer korisnika

Početni smer korisnika je sever. To se može promeniti u bilo kom trenutku upotrebom menija "Navigacija", ili tastaturnih prečica: Leva i desna strelica pritisnuta sa Control tasterom, okreću korisnika za 90 stepeni na levo ili desno. Leva i desna strelica pritisnuta sa shift tasterom, okreću korisnika za 15 stepeni.

Nakon promene smera korisnika npr. prema zapadu, smer kretanja upotrebom tastera strelica takođe se menja: Strelica Gore - zapad, Levo - jug, Dole - istok, Desno - sever.

Trenutni smer korisnika se najavljuje pritiskom na taster tačka. (".").

### Veličina jednog kvadrata

Početna veličina kvadrata postavljena na 10 metara, može se menjati u rasponu od 2 metra (maksimalna preciznost) do 10 kilometara (pregledanje ogromnih područja). Veličina kvadrata se može menjati u meniju Navigacija, ili tastaturnom prečicom Ctrl+PageUp i Ctrl+PageDown. Takođe postoji mogućnost za brzo prebacivanje na najveći kvadrat (Ctrl+Shift+PageUp) i najmanji (Ctrl+Shift+PageDown). Veličina trenutnog kvadrata najavljuje se nakon pritiska na taster zarez ",".

### Visinski nivoi - treća dimenzija mape

Informacija o relativnom visinskom nivou objekta daje nam saznanje o odnosu između puteva kada jedan od njih prolazi iznad drugog. Visinski nivoi su numerisani: 0 - nivo zemlje. -1 - put delimično ispod nivoa zemlje. -2 - tunel. 1 - most. 2 - viadukt. Kada se visinski nivo menja, čuje se odgovarajući zvuk, i program najavljuje trenutni visinski nivo nakon naziva i smera puta. Ručna najava visinskog nivoa je dodeljena tasteru h.

### Navigacija pomoću miša

Korišćenje tastera strelica za kretanje po mapi nije jedini metod za navigaciju. Drugi način je navigacija upotrebom miša ili touchpad uređaja.

To omogućava da se više intuitivno promeni položaj.

Radi pogodnosti za korisnika, mogu se lako izvesti dodatne operacije: Pojedinačni klik levim tasterom miša najavljuje tip trenutno fokusiranog objekta, Dupli klik najavljuje smer objekta (ako je u pitanju linija), Trostruki klik automatski postavlja marker na trenutnu poziciju, bez pitanja za unos imena markera.

Podrazumevana vrednost postavke za navigaciju pomoću miša je isključeno, a može se uključiti iz menija Navigacija, ili upotrebom tastaturne prečice Ctrl+y. Nakon uključivanja ovog moda, sistemski kursor miša postaje nevidljiv. Nemoguće je pokazati ili kliknuti mišem u drugom prozoru, pošto program Grmapa hvata sve događaje ovog uređaja i ne prosleđuje ih operativnom sistemu. Nakon prelaska u drugi prozor upotrebom tastature, miš će raditi normalno, ali nakon povratka u program Grmapa, miš će biti ponovo uhvaćen. Nakon onemogućavanja navigacije pomoću miša, kursor i rad miša će biti obnovljeni, takođe i u prozoru programa Grmapa.

### Podešavanje osetljivosti miša

Za podešavanje osetljivosti miša prema potrebama korisnika, u programu Grmapa na raspolaganju je komanda "Promena osetljivosti miša". Dostupna je samo ako je omogućena navigacija pomoću miša. Brza tastaturna prečica - Shift+y. U edit polju otvorenog prozora nalazi se tekst instrukcije. Pomeranje miša na levo smanjuje fizički prostor za jedan kvadrat (povećava osetljivost). Pomeranje miša na desno povećava fizički prostor za jedan kvadrat (smanjuje osetljivost). Pomeranje gore / dole - proverava osetljivost bez promene. Pojedinačni levi klik miša - najavljuje vrednost osetljivosti.

### Objekti u području

Program najavljuje naziv trenutnog objekta, a zvukovi ilustruju nekoliko kvadrata oko korisnika. Ako želite da saznate više o širem području, mogu se koristiti komande menija "Područja", tastaturne prečice: p - tačke, k - raskrsnice, i - adrese, l - linije, o - poligoni, ili j - sve, funkcija kombinuje rezultate svega prethodnog.

Područje je relativno, a zavisi od trenutne veličine pojedinačnog kvadrata. Ako je veličina kvadrata mala, to će iznositi nekoliko stotina metara u svakom smeru; Ako je veličina kvadrata velika - to će iznositi stotine kilometara.

Ključne reči upita mogu se zanemariti pritiskom na Enter tako da polje za unos ostane prazno - navedeni će biti svi objekti, bez pretraživanja po ključnim rečima.

### Odlazak na koordinate

Ako želimo da odemo na neke poznate geografske koordinate, to je moguće upotrebom odgovarajuće komande za navigaciju ili tastaturne prečice Ctrl+g. Unesite decimalnu vrednost za geografsku širinu i dužinu razdvojene razmakom, i pritisnite Enter ili dugme Uredu. Program će nas prebaciti na izabrano mesto koje možemo istražiti, ako su date koordinate pokrivene trenutno otvorenom mapom. Umesto koordinata u polju za unos možemo zalepiti (npr. internet link), ili neki drugi tekst, koji sadrži decimalnu vrednost geografske širine i dužine, a program Grmapa će pokušati da dobije koordinate.

### Provera za ažuriranje programa

Komanda Provera ažuriranja programa", je dostupna u meniju pomoć. Ona proverava da li se na serveru nalazi novija verzija od one koja je trenutno pokrenuta. Ako je tako, biće prikazan poziv za posetu web stranice Grmapa programa.

### Izmena zvučne kartice

Program Grmapa generiše zvuk preko podrazumevane sistemske kartice za reprodukciju zvuka. Ako imamo instaliranu još jednu zvučnu karticu, možemo podesiti program Grmapa da koristi nju. Otvorite meni "Zvuk". Otvorite dijalog "Izmena zvučne kartice". Označite uređaj za reprodukciju na listi i kliknite Uredu. Program će automatski pokrenuti test za levi zvučnik na odabranom uređaju.

### Izmena režima za najavljivanje

Od verzije 0.94, program Grmapa nudi nekoliko režima za najavljivanje. Prema izgledu sata orijentisanog prema severu, i u odnosu na smer korisnika, u stepenima u odnosu na smer sever i u odnosu na smer korisnika, jednostavan kompas (8 smerova) i napredni kompas (32 smera). Izmena režima se vrši u meniju Settings, "Najava smera..." komanda, ili tastaturnom prečicom Ctrl+. (tačka).

### Markeri

Markeri su korisnički definisane orijentacione tačke, koje se sastoje od geografskih koordinata i naziva. Koriste se tokom istraživanja karte, za označavanje nekih mesta na koja se želimo jednostavno vratiti ili za označavanje etape na planiranoj trasi. Sve operacije sa markerima su dostupne u meniju Markeri, ili pomoću tastaturnih prečica. Enter - unošenje novog markera, ili izmena postojećeg. Kada je novi marker ubačen, program predlaže svoje ime koje se sastoji od brojčane vrednosti, i naziva trenutnog kvadrata. Ako je trenutni kvadrat prazan - "tačka" će se koristiti kao podrazumevano ime. Naziv markera može se slobodno modifikovati pre potvrđivanja. Delete - brisanje markera. u - otvaranje liste svih trenutno definisanih markera. Markeri se mogu sačuvati na disku u Loadstone-gps fajl formatu. Takvi fajlovi se mogu kopirati na telefon i koristiti se u realnoj navigaciji. Neki programi mogu uvesti Loadstone-gps fajl sa tekstom baze podataka, ali ne checkpoints fajl. u meniju Postavke može se uključiti format snimanje markera. Podešavanja se moraju sačuvati, da bi format snimanje markera bio postavljen za stalno. Markeri sačuvani pomoću programa Grmapa ili Loadstone-gps programa, mogu se učitati pomoću tastaturne prečice Ctrl+l. Tastaturna prečica Ctrl+c kopira poslednje snimljeni fajl markera u klipbord tako da je moguće da ga zalepite u file explorer prozoru. Meni Markeri: komanda "Otvori folder", otvara folder poslednjeg sačuvanog fajla, i selektuje taj fajl, tako da je lako otvoriti kontekstni meni, i onda pokrenuti "Pošalji na Bluetooth" uređaj.

### Dodatne operacije na listi markera

Ako su markeri postavljeni kao oznake, njihov raspored nema značenje. To postaje bitno, kada markeri označavaju trasu. U većini slučajeva, oni su dodati u pravilnom redosledu, ali nakon nekih izmena, redosled markera može biti narušen.

Za ručno premeštanje markera na listi, korisnik ima komandu "Pomeri marker" (tastaturna prečica Ctrl+u). Na prikazanoj listi svih markera, označite onaj koji želite premestiti. Onda će on na prikazanoj listi, da se nalazi iznad pozicije na kojoj je označen. Na ovoj drugoj listi, možemo odabrati poslednju poziciju "kraj liste", da pomerimo marker na kraj.

Ako svi nazivi markera započinju brojevima, komanda Sortiraj markere po brojevima" (tastaturna prečica ctrl+u) će automatski podesiti redosled markera.

Konačno ako imamo trasu koja se sastoji od markera koji označavaju sledeću fazu trase, možemo izračunati dužinu takve maršrute koristeći komandu "Zbir rastojanja markera" (tastaturna prečica m). Zbir rastojanja markera se izračunava pod pretpostavkom da je svaki naredni u pravoj liniji sa prethodnim, što se može ispostaviti kao veoma pojednostavljen način.

Ako ste napravili neke operacije na listi markera, nakon toga numeracija postaje neispravna (npr. brisanje ili umetanje markera), možete ispraviti numeraciju koristeći komandu Markeri: Preimenuj markere. Program traži da unesete prvi broj markera (podrazumevano 1), i svaki naredni marker dobiće broj za jedan veći od prethodnog markera. Ako je marker imao broj na početku naziva, on će najpre biti uklonjen. Unošenje početnog broja većeg od jedan može biti korisno ukoliko planiramo da dodamo još markera na početku trase.

### Početna pozicija

Početna pozicija je određeno mesto na određenoj karti, od koje uvek želite da započnete vašu avanturu u programu Grmapa. Ona se automatski učitava sa startovanjem programa, ali potrebno je da načinite neki pokret koristeći tastere strelice da biste čuli pozadinsku buku. Ovo je neophodno, inače se neće čuti test levog zvučnika. Korišćenjem "Mape: Snimanje početnog položaja" Možemo sačuvati trenutnu poziciju kao početnu.

Odlazak na početnu poziciju može se postići ručno komandom Mape: "Učitavanje početne pozicije".

### Korisničke postavke snimanje i učitavanje

Upotrebom komande Postavke: Snimanje korisničkih postavki, možete da sačuvate trenutna podešavanja, koja će onda automatski biti učitana svaki put kada pokrenete program Grmapa. Sačuvani su: - Nivo jačine zvuka; - Mono režim; - Režim bez zvuka; - Invertni režim zvučnika; - Naziv uređaja za reprodukciju se razlikuje od podrazumevanog; - Provera ažuriranja pri pokretanju; - Korišćenje režima miša; - Osetljivost miša. Da biste ručno vratili sačuvane parametre dok radite u programu, možete koristiti komandu Postavke: Učitaj postavke. Postavke su sačuvane u user.ini file u folderu programa.

### Automatska provera za ažuriranje

Komanda Automatska provera ažuriranja pri pokretanju iz menija Postavke omogućava proveru dostupnosti nove verzije programa Grmapa. Nakon uključivanja ove opcije, podešavanja moraju biti sačuvana kako bi ona imala efekta prilikom sledećeg pokretanja programa.

### GPS: reprodukcija log fajla

Od verzije 0.95 program Grmapa može reprodukovati GPS log, sačuvan u NMEA formatu. Taj log fajl može se generisati npr. u Loadstone-GPS programu, korišćenjem "Start logging" funkcije.

Reprodukcija log fajla u programu Grmapa počinje nakon izbora log fajla pomoću komande "Otvori log" iz GPS menija. Program najavljuje izmene smera korisnika i njegove pozicije. Promene u poziciji manje od trenutne veličine kvadrata se ignorišu. Inače trenutni kvadrat će biti promenjen, zvuci pokreta korisnika će se čuti, i novi smer i naziv kvadrata će biti najavljeni. Reprodukcija log fajla može biti zaustavljena, što omogućava lako istraživanje okoline trenutne pozicije.

Trenutna pozicija u log fajlu može se premotati za manji interval (10 sekundi) i duži interval (1 minut), kao i na početak ili kraj. Koristeći komandu "Izostavi zastoje u NMEA log" režimu, koja se nalazi u Postavke meniju i podrazumevana vrednost joj je uključeno, reprodukcija je 20 puta brža za događaje koji nisu uslovljeni promenom pozicije. Pregled tačaka, linija i poligona u području moguć je bez zaustavljanja GPS - log se automatski zaustavlja kada se prikazuje lista objekata.

U meniju "Govor" nalaze se dodatne korisne funkcije za najavljivanje trenutnog stanja GPS prijemnika, kao što su broj satelita, ili trenutno GPS vreme. Vreme se najavljuje u UTC.

### GPS: povezivanje uređaja

Povezivanje programa Grmapa i GPS uređaja radi slično kao reprodukcija log fajla, ali u realnom vremenu. Ostvaruje se nakon povezivanja Blutut GPS prijemnika i računara korišćenjem sistemskih alata. Nakon uspešne instalacije, GPS prijemnik će biti dostupan u Bluetooth uređajima. U prozoru sa svojstvima uređaja, na kartici "Servisi", biće prikazana lista serijskih portova prijemnika. Tamo su prikazani prijemni port i SPP slave (odlazni). Nas interesuje onaj odlazni, npr. com9. Nakon odabira GPS: poveži uređaj... u programu Grmapa, biće zatražen serijski broj porta. Unesite broj koji smo prethodno pronašli bez prefiksa com) npr. 9 cifara. Povezivanje sa uređajem može trajati koji trenutak. Ako je uspešno, komande najava vremena i broj satelita daće realnu informaciju. Skok na trenutnu poziciju na mapi će se dogoditi, kada trenutni položaj na prijemniku bude na raspolaganju. Međutim, ako se pojavi broj greške, to može značiti nekoliko stvari: Greška 2 - unesen je neispravan broj porta. Greška 121 - Broj porta je ispravan, ali prijemnik nije povezan. Ostali brojevi grešaka (npr. 1321), ili greške iznad tog broja u slučaju pravilnog povezivanja i broja porta, mogu značiti problem u Blutut tehnologiji. U tom slučaju možemo pokušati: - Odabrati "Dozvoli dolazne veze" u kontekstnom meniju na ikoni Blutut; - Restartovati Windows; - Prekinuti konekciju sa GPS prijemnikom i povezati se ponovo sa njim; - Onemogućiti i omogućiti com port na kartici servisi; - Brza preinstalacija Blutut drajvera (dala je najpouzdanije rezultate u mom testiranju). Nažalost, čak i nakon uspešno uspostavljene veze, ona se može neočekivano prekinuti (primetio sam takvo ponašanje pod Windows 7 i 8.1).

### Poznati problemi i izostavljene karakteristike

Engleski jezik je inicijalni za prevodjenje, pa vas molimo da prijavite sve jezičke greške.

Grmapa instalacioni direktorijum mora omogućavati programu upisivanje (nemojte postavljati ovu verziju u Program Files direktorijum).

Mapa koja se prikazuje na 180 meridijanu i na polovima, treba se poboljšati.

Adrese (kategorija tačaka) se ne prepoznaju prilikom uvoza sa OpenStreetmap.org.

Visinski nivoi kod uvoza Openstreetmap zahtevaju poboljšanje.

Najviše zahtevane karakteristike: pretraživač linija: mogućnost za pretraživanje linija na više intuitivan način.

### Grmapa verzija

Grmapa je dostupna u dve verzije: finalna i beta. Jedna ili više beta verzija se pojavljuju pre finalne verzije.

Korisnici beta verzija mogu prijaviti pronađene greške, koje će biti ispravljene u sledećoj finalnoj verziji.

Poslednja beta verzija je po funkcijama identična poslednjoj finalnoj verziji, npr. 1.0 beta4 je identična 1.0.

Ako koristite poslednju beta verziju, nema potrebe za nadogradnjom na poslednju finalnu verziju. Takođe kao nadogradnja, samo nova finalna verzija će biti dostupna u opcijama za proveru ažuriranja programa. Da bi imali mogućnost provere ažuriranja beta verzija, koristite poslednju beta verziju.

Beta verzija će se pojavljivati češće, ali može sadržavati nove i nestabilne karakteristike, tako da se preporučuje samo za iskusne korisnike.

### Licenca i zahvale

Program Grmapa je besplatan. Autor ne preuzima nikakvu odgovornost u slučaju neispravnog rada programa.

Zvukovi su preuzeti sa www.freesound.org web stranice .

Funkcija uvoza mapa koristi podatke mapa sa openStreetMap.org projekta.

Komunikacija programa Grmapa sa programima čitačima ekrana se zasniva na Universal Speech library - autorsko pravo 2011-2012, Quentin Cosendey http://quentinc.net/

Reprodukcija zvuka je pokrenuta od strane Openal-soft (http://kcat.strangesoft.net/openal.html).

HRTF profili su pripremljeni sa podatcima obezbeđenim na (http://recherche.ircam.fr/equipes/salles/listen/index.html).

Podatcima iz baze program Grmapa upravlja preko SQLITE (www.sqlite.org).

Internet konekcije koriste Curl (curl.haxx.se/) and Curlpas interface (curlpas.sourceforge.net) za ovu biblioteku.

Kompresija se radi sa 7-zip (www.7-zip.org, GNU LGPL licencirani arhiver), dekompresija koristi 7z.dll biblioteku, deo 7-zip, and sevenzip interface (code.google.com/p/d7zip/) iz ove biblioteke.

### Kontakt

Pitanja, komentari, izveštaji o greškama i predlozi za poboljšanja u vezi sa programom Grmapa mogu se poslati putem e-mail na grzezlo@wp.pl.

### Istorija razvoja

### Verzija 1.0 objavljena 2016-03-03

Prva višejezična verzija.

Program Grmapa je dobio početni prevod na Engleski.

Prevod na Srpski: Gradimir Kragić i Dragan Miljojčić.

Nova funkcija: odlazak na QTH lokator (prečica Ctrl+q). Može se koristiti za prikaz trenutnog položaja korisnika u Maidenhead sistemu koordinata ili pomeriti na određeno mesto kao QTH kvadrat. Grmapa prihvata lokatore veličine od 4 do 8 karaktera. Prikaz QTH lokatora je uvek u formatu od 8 karaktera. Nakon unošenja QTH lokatora, položaj korisnika će biti pomeren u sredinu navedenog kvadrata.

Dani u sedmici za vremensku prognozu se sada ispravno prikazuju.

Ispravljena funkcija za snimanje i učitavanje markera.

Tokom pokretanja programa, kreira se direktorijum mape ukoliko on ne postoji.

Nakon uvoza iz OSM i potvrđivanja otvaranja uvezene karte, korisnik je pozicioniran na Uvoz početne tačke.

### Verzija 1.01 objavljena 2016-08-06

Uvoz OpenStreetMap: ispravljena greška tokom uvoza.

Ispravljena blokada u dijalogu traži tačke, kada se koristi mapa koja sadrži mali broj tačaka.

Uvoz OpenStreetMap: nakon uvoza iz fajla, korisnik je pozicioniran u proračunati centar mape.

Učitavanje markera: utf-8 BOM zaglavlja u datotekama nisu ispravno obrađena.

Uvoz Loadstone checkpoints ili database tekst fajlovi: zaglavlja, prazne linije i linije sa komentarom su bolje obrađene.

Odlazak na kordinate: ispravljena greška kada se koristi više od 6 cifara posle tačke u unosu kordinata.

Dokumentacija: Objašnjena razlika između finalne i beta verzije.

Odabir polazne tačke lista: tip pretraživanja (oblast ili linije) su sada prevodljive.

### Verzija 1.02 objavljena 2016-09-05

Ispravljena funkcija za snimanje markera u Loadstone database text format.

Uvoz OpenStreetMap: nakon greške pri uvozu, privremena datoteka je pravilno zatvorena, sledeći pokušaj neće napraviti datoteku sa greškom.

Ispravljena funkcija za snimanje markera u Loadstone database text format.

Uvoz OpenStreetMap: nakon greške pri uvozu, privremena datoteka je pravilno zatvorena, sledeći pokušaj neće napraviti datoteku sa greškom.